**הוראות לאחר עקירת שן**

**מידע כללי:**

עקירת שן מלווה בפציעת הרקמה הסובבת אותה ועל כן צפוי לעיתים כאב שנמשך מספר ימים (בין יום לארבעה ימים) אשר מתפוגג בהדרגה לאחר מכן. ניתן ומומלץ להשתמש בתרופות לשיכוך כאבים לפי הצורך.

אם הכאב נמשך או מתגבר מעבר לכך יש לפנות למרפאה לעזרה.

רוק עם דם הוא מצב נורמלי ביום העקירה ואינו נחשב לדימום. יש לפנות למרפאה רק אם הדם ניגר מתוך פצע העקירה.

תהליך ההחלמה הנורמלי מלווה לעיתים בכאב, דלקת, נפיחות וקושי בלעיסה ו/או בפתיחת הפה ומשתנה בעוצמתו ומשכו בין אדם לאדם.

**הוראות מיידיות:**

ללחוץ עם פד גזה על מקום העקירה במשך 20 דקות

לבלוע את הרוק

לא לאכול עד שחולפת ההרדמה (כשעתיים)

מומלץ להניח קומפרס קר על הלחי באזור העקירה בהפסקות ולפרקי זמן של 5 דקות במשך 3 השעות הראשונות

​​**הוראות ל- 24 השעות הראשונות:**

לאכול מזון רך וקר ולהמנע ממזון חם וקשה

לא לירוק אלא רק לבלוע את הרוק

להמנע משטיפת הפה

להמנע מעישון (במיוחד בשעות הראשונות לאחר העקירה)

לא לצחצח את מקום העקירה

להמנע ככל האפשר מפעילות גופנית מאומצת במשך יומיים

במידה ויש דימום (לא רוק דמי) יש ללחוץ על המקום בעזרת גזה/שקית תה למשך חצי שעה במידה והדימום לא נפסק יש לפנות למרפאה לעזרה

לאחר 24 שעות מומלץ לשטוף את הפה בתמיסת מי מלח (כפית בתוך כוס מים פושרים) או שטיפה אנטיספטית של כלורהקסידין (תרודנט,קורסודיל וכו')

                                                החלמה מהירה                                ד"ר ליאור פיינשטיין